Lav et referat af nedenstående tekst:

Tekst:
Der er tale om den unge mand, der den 9. november stak af fra politiet, da han sammen med to politiassistenter var på vej ud fra retten i Aalborg. Siden har han været forsvundet som dug for solen, men søndag aften blev han altså set på restaurant. Den civile politimand fik kontaktet kollegerne på politigården, og der blev sendt tre patruljer afsted, deriblandt en hundepatrulje. Det viste sig at være et godt træk, da den unge mand ikke havde til sinds at lade sig anholde frivilligt. Da han så politiet forsøgte han igen at stikke af. Det lykkedes dog en politihund at løbe ham op og bide sig fast i den flygtede fange. Den 18-årige er nu igen anholdt og fremstilles i løbet af dagen i grundlovsforhør, hvor det ventes at han igen bliver fængslet.

Referat:
En efterlyst 18-årig mand er anholdt, efter han søndag aften blev genkendt af en civil politiassistent, der så den efterlyste på en restaurant i City Syd i Aalborg.